tomron87/hebrew-wikipedia-sentences-corpus huggingface dataset:
בהנהגתו של פרנד מרטינז, אינספור מעשי טבח הורסים את הקהילה היהודית הספרדית, במיוחד בקסטיליה, ולנסיה, קטלוניה ואראגון.
הרובע היהודי בברצלונה נהרס כליל.
עד סוף הפוגרומים, לפחות 10,000 יהודים נרצחים ואלפים נוספים מומרים בכפייה.
פוגרום נגד יהודי טולדו בשבעה עשר בתמוז.
האנוסים היהודים ישראל אנקווה ויהודה בן אשר נשרפים יחד על המוקד.
למעלה מ-250 יהודים נטבחים על ידי אספסוף בולנסיה.
כל היהודים תושבי פלמה, מיורקה מומרים או נהרגים.
יותר מ-400 יהודים נטבחים בברצלונה.
1392 – יהודי דמשק מואשמים על ידי המוסלמים בהצתת המסגד המרכזי.
אף על פי שלא הובאו ראיות, יהודי אחד נשרף חי, מנהיגי הקהילה מעונים ובית הכנסת המקומי מופקד למסגד.
יהודי סיציליה נאלצים לעבור להתגורר בגטאות ורדיפות קשות פורצות באריס, קטניה וסירקוזה.
1394, 3 בנובמבר – שארל השישי, מלך צרפת מגרש את כל היהודים מצרפת.
1397 – גטאות יהודים ברחבי סלובניה מוצתים על ידי אספסוף אנונימי.
1399 –אישה נוצרית מואשמת בגניבת לחמי קודש מכנסייה ונתנה ליהודים לצורך חילול.
13 מבני הקהילה היהודית בפוזנן, יחד עם האישה, מעונים ונשרפים חיים לאיטם.
לאחר מכן הקהילה נאלצת לשלם מס מיוחד מדי שנה עד המאה ה-18.
80 יהודים נרצחים בפראג לאחר שיהודי שהתנצר בשם פיטר מאשים אותם בהשפלת הנצרות.
מספר יהודים נכלאים גם הם, כולל יום טוב ליפמן מילהויזן.
1401 – שני יהודים מועלים על המוקד באשמה כי חיללו, לכאורה, את לחם הקודש, בעיר גלוגוב שבפולין.
1404 – רבים מבני הקהילה היהודית בזלצבורג והאליין נשרפים חיים באשמת חילול לחם הקודש.
1407 – האשמות על עלילת דם נגד יהודי קרקוב בהנהגתו של כומר קנאי גורמות להתפרעויות אנטי יהודיות.
1411 – חקיקה נגד יהודים בספרד כתוצאה מהטפתו של הנזיר הדומיניקני ויסנט פרר.
1413 – ויכוח טורטוסה, ספרד, בהובלתו של האפיפיור בנדיקטוס ה-13, מוביל לאחר מכן להמרות המוניות בכפייה.
1418 – כל היהודים בטריר מגורשים.
1420 – כל היהודים בליון מגורשים.
מוחרם רכושם של יהודים וילדיהם מומרים בכפייה.
בנוסף, 270 יהודים נשרפים על המוקד.
כל יהודי וינה מגורשים בעקבות הרדיפה.
1422 – האפיפיור מרטינוס החמישי מפרסם בולה המגנה את ההסתה של הנזירים נגד היהודים.
האפיפיור נסוג מדבריו בבולה שנה לאחר מכן, בטענה שיהודי רומא שכנעו אותו במרמה לפרסם אותה.
1424 – האוכלוסייה היהודית בציריך גולה.
יהודים מגורשים ונאסרים לשוב לקלן.
1426 – יהודים ממגורשים מייהלבה לאחר שהם מואשמים בכך שהם נמצאו בקשר עם התנועה ההוסיטית.
1427 – כל היהודים המתגוררים בברן מגורשים ורכושם מוחרם.
1428 – יהודים מגורשים מפרייבורג.
1430 – פוגרום באקס-אן-פרובאנס פורץ ובו נהרגים 9 יהודים, רבים נוספים נפצעים ו-74 מומרים בכפייה.
1434 – ועידת בזל, בראשות ססיו ה-19: על יהודים נאסר לקבל תארים אקדמיים ולפעול כנוטריונים בהחתמת חוזים בין נוצרים.
1435 – טבח וגיור כפוי של יהודי מיורקה.
1436 – יהודי ציריך מגורשים.
1438 – יהודים תושבי אאוגסבורג ודיסלדורף מגורשים.
1442 – בתי כנסת ומבנים יהודיים אחרים נהרסים בהתפרעות בגלוגוב.
1444 – האוכלוסייה היהודית באוטרכט מגורשת.
1447 – קז'ימייז' הרביעי, מלך פולין מחדש את כל זכויות יהודי פולין והופך את אמנתו לאחת הליברליות באירופה.
עם זאת, הוא מבטל אותה בשנת 1454 על פי התעקשותו של הבישוף זביגנייב.
1449 – החוקה של טולדו מציגה את סעיף טוהר הדם המפלה את מנוצר.
האפיפיור ניקולאוס החמישי מגנה זאת.
1450 – לודוויג התשיעי, דוכס בוואריה, מגרש את כל היהודים שמתנגדים להיטבל.
1453 – כ-40 יהודים בורוצלב נשרפים על המוקד באשמת חילול לחם הקודש, בעוד הרב הראשי תולה את עצמו כדי להימנע מהעינויים.
ילדים יהודים מתחת לגיל 7 נלקחים ונטבלים בכוח.
– היהודים המעטים שנותרו מגורשים מורוצלב.
1456 – האפיפיור קליקסטוס השלישי מנפיק בולה אפיפיורית האוסרת על יהודים להעיד נגד נוצרים, אך מתירה לנוצרים להעיד נגד יהודי.
1458 – ועידת ארפורט שבגרמניה מצביעה על גירוש היהודים.
1463 – האפיפיור ניקולאוס החמישי מאשר הקמת אינקוויזיציה לחקור כפירה בקרב ה"מרנוס".
יהודים מתמרדים נגד השושלת המרינית, האשמות נגד וזיר יהודי אחד מובילים לטבח בכל האוכלוסייה היהודית בפאס.
למעלה מ-30 יהודים בקרקוב נהרגים על ידי המון זועם.
1468 – בתים יהודים רבים נבזזים ומספר נהרגים במהלך אנטי-יהודים בפוזנן.
הסולטאן אל-אשרף סיף אל-דין קאיתבאי מאלץ את יהודי קהיר לשלם 75,000 מטבעות זהב או שיגורשו.
הדבר מרושש מאוד את הקהילה היהודית המקומית.
1470 – הקהילה היהודית בבוואריה מגורשת, רבים נודדים לבולגריה.
1473 – מעשי טבח במראנויים בואיאדוליד, קורדובה, סגוביה, סיודאד ריאל, ספרד.
1474 – במסגרת חג עליית מרים שהתרחש ב-15 באוגוסט 1474, פורעים נוצרים זורעים הרס וחורבן בקהילה היהודית שבמודיקה.
זהו מקרה הטבח הראשון והגרוע ביותר בהיסטוריית יהודי סיציליה.
במהלך ערב החג, טבחו מספר נוצרים בכ-360 יהודים וגרמו להרס וחורבן גמור בלה ג'ודקה.
על פי העדויות, הפורעים רצו ברחובות וקראו: "הללו את מריה!
1475 – תלמידו של המטיף ג'ובאני דה קפסטראנו, הפרנציסקני ברנרדין מפלטר, מאשים את היהודים ברצח תינוק, סימון.
הקהילה כולה נעצרת, 15 ממנהיגיה נשרפים על המוקד, השאר מגורשים.
בשנת 1588 אישר האפיפיור סיקסטוס החמישי את קיומו הפולחן של סימון.
סימון הקדוש נחשב למרטיר ופטרון של קורבנות חטיפה ועינויים במשך כמעט 500 שנה.
בשנת 1965 הכריז האפיפיור פאולוס השישי על הפרשה כהונאה, וסיים את קדשותו של סימון.
1478 – יהודי פסאו מגורשים.
1481 – האינקוויזיציה הספרדית נוסדה.
1484 – פוגרום נגד הרובע היהודי בארל.
מספר יהודים נהרגים ו-50 גברים נאלצים להתנצר.
1487–1504 – הבישוף גנאדי חושף את כפירת המתייהדים בכנסייה האורתודוקסית המזרחית של נסיכות מוסקבה.
1490 – תומאס דה טורקמדה שורף 6,000 כרכים של כתבי יד יהודיים בסלמנקה.
יהודים מגורשים מז'נבה ואסור להם לחזור למשך יותר מ-300 שנה.
1491 – עלילת הדם בלה גוארדיה, ספרד, שם מספר יהודים הואשמו כי העלו לכאורה כקורבן את "הילד הקדוש של לה גוארדיה", הנערץ מאז כמרטיר.
מוחמד אל-מג'ילי מורה על גירוש ורצח של הקהילה היהודית בתלמסאן.
1492 – האוכלוסייה היהודית בטואט נטבחת בפוגרום בהשראת המטיף אל-מג'ילי.
פרדיננד השני, קיסר האימפריה הרומית הקדושה ואיזבלה, נסיכת ספרד מוציאים צו כללי על גירוש היהודים מספרד: כ־200,000 מגורשים.
ככל שיישובים ומדינות שלמות מגרשות את אזרחיהן היהודים (לאחר ששדדו אותן), ואחרות מונעות מהן להיכנס, אגדת היהודי הנודד, מבשר פורענות נידון, צוברת פופולריות.
יהודי מקלנבורג, גרמניה מואשמים בביזוי לחם הקודש.
27 יהודים נשרפים, כולל שתי נשים.
עד היום, אתר השריפה נקרא היודנברג.
אסקיה מוחמד הראשון גוזר על כל היהודים להתאסלם, לעזוב או לההירג.
היהדות הופכת לבלתי חוקית במאלי.
מהלך זה מתבסס על עצתו של מוחמד אל-מג'ילי.
אזור טימבוקטו אשר היה סובלני בעבר כלפי דתות אחרות, נהיה עוין ושונא זרים כשאסקיה עולה לשלטון.
1493 – ז'ואאו השני, מלך פורטוגל מגרש כמה מאות ילדים יהודים למושבה סאו טומה, שם מתים רובם.
גירוש מסיציליה: כ-37,000 יהודים מגורשים.
1494 – 16 יהודים נשרפים על המוקד לאחר עלילת דם בטרנבה.
לאחר שריפה הורסת את הרובע היהודי של קרקוב, יאן הראשון אולברכט, מלך פולין מעביר את היהודים לקז'ימייז', שתהפוך לגטו הראשון בפולין.
יהודים היו מרותקים לגטו עד לשנת 1868.
1495 – יהודים בליטא מגורשים ורכושם מוחרם.
הם מורשים לחזור כעבור 8 שנים.
יהודי לצ'ה נטבחים והרובע היהודי נשרף עד עפר.
הצרפתים כובשים את נאפולי ורודפים את יהודי המקום.
1496 – יהודים המתגוררים בשטיריה מגורשים וכל רכושם מוחרם.
ניצור כפוי וגירוש יהודים מפורטוגל.
הניצור כלל רבים שברחו מספרד ארבע שנים קודם לכן.
1497 – הקהילה היהודית בגראץ מגורשת כולה.
מנואל הראשון, מלך פורטוגל קובע כי כל היהודים חייבים להתנצר או לעזוב את פורטוגל ללא ילדיהם.
1498 – הנסיך אלכסנדר מליטא מאלץ את רוב היהודים לוותר על רכושם או להתנצר.
המוטיבציה העיקרית היא לבטל את החובות שהאצילים היו חייבים ליהודים.
תוך זמן קצר המסחר נעצר והנסיך מזמין את היהודים לחזור.
יהודי צרפת מגורשים מרוב צרפת.
1499 – יהודי נירנברג מגורשים.
היהודים שהיו מלווים כספים הוחלפו בנערים נוצרים שדכאו את העניים עד כדי כך שהיהודים נקראו תוך זמן קצר לחזור.
חל איסור על כל הנוצרים חדשים לעזוב את פורטוגל, אפילו אלה שהוטבלו בכוח.
1501 – יהודי פרובאנס מגורשים.
1504 – יהודים המתגוררים בפלזן מגורשים באשמת חילול לחם הקודש.
מספר חוקרים יהודים נשרפים על המוקד בגלל גיור שעשו במוסקבה.
1505 – עשרה מיהודי צ'סקה בודייוביצה מעונים ומוציאים להורג לאחר שהואשמו ברצח ילדה נוצרייה; מאוחר יותר, על ערש דווי, הרועה שדיווח על המקרה מתוודה שהמציא את ההאשמה.
1506 – מראנו מביע את ספקותיו בקשר לאמיתות חזיונות התגלות בכנסיית סנט דומיניקס בליסבון, פורטוגל.
ההמון, בראשותם של נזירים דומיניקנים, הורג אותו, ואז בוזז בתים יהודיים ושוחט כל יהודי שמוצא.
מקומיים נוספים שומעים על הטבח ומצטרפים.
למעלה מ-2,000 מראנויים נהרגים תוך שלושה ימים.
1509 – המשומד יוהנס פפרקורן מקבל את סמכותו של מקסימיליאן הראשון, קיסר האימפריה הרומית הקדושה להשמיד את התלמוד וספרים דתיים יהודיים אחרים, למעט התנ"ך העברי, בפרנקפורט.
1510, 23 בנובמבר – ארבעים יהודים מוצאים להורג בברנדנבורג, גרמניה, על פי שחיללו לכאורה את לחם הקודש.
יהודים ממעמד הביניים מגורשים מנאפולי.
38 יהודים נשרפים על המוקד בברלין.
הספרדים משיגים שליטה על קלבריה ומגרשים את כל היהודים והנוצרים החדשים.
ספרד משתלטת על נאפולי ומגרשת את האוכלוסייה היהודית.
1511 – פקידים בקונליאנו מנסים לגרש את האוכלוסייה היהודית אך לא מצליחים.
שמונה מתגיירים רומאיים-קתולים מיהדות נשרפו על המוקד מפני שחזרו בתשובה לכאורה.
רוב יהודי פוליה מגורשים או מעונים למוות.
רכוש יהודי נתפס ובתי הכנסת מוחלפים בכנסיות קתוליות.
1514 – האוכלוסייה היהודית במיטלברג מואשמת בחילול לחם הקודש.
1515 – יהודים מגורשים מלייבאך.
יהודים מגורשים מגנואה, אך מורשים לחזור כעבור שנה.
מקסימיליאן הראשון, קיסר האימפריה הרומית הקדושה מגרש יהודים מליובליאנה.
1516 – הגטו הראשון באיטליה מוקם, באחד האיים בוונציה.
1517 – פרעות חברון : יהודים מוכים, נאנסים ונהרגים בחברון, כאשר בתיהם ועסקיהם נבזזים ונגנבים.
פרעות צפת: יהודי צפת מותקפים על ידי כוחות ממלוכים וערבים מקומיים.
יהודים רבים נהרגים ובתיהם נשדדים.
1519, 21 בינואר – הקהילה היהודית ברגנסבורג מגורשת.
בית הכנסת נהרס ומוחלף בקפלה.
אלפי מצבות יהודיות נעקרות ונלקחות ומשמשות למבנים.
מרטין לותר מוביל את הרפורמציה פרוטסטנטית ומטיף נגד תורתו של קורפוס יוריס קיוויליס "להתנהג בכבוד ליהודים ולהרשות להם לחיות בינינו".
1520 – האפיפיור לאו העשירי מאפשר ליהודים להדפיס את התלמוד בוונציה.
1523 – כיבוש קודונגלור על ידי הפורטוגלים מוביל להרס מוחלט של הקהילה היהודית המקומית.
מקסיקו אוסרת הגירה ממי שאינו יכול להוכיח שהוא נצר לארבעה דורות ממוצא קתולי.
1526 – יהודים מגורשים מהונגריה, קרואטיה וסלובקיה בעקבות קרב מוהאץ'.
1527 – יהודים מצווים לעזוב את פירנצה, אך הצו מתבטל במהרה.
1528 – שלושה מתייהדים נשרפים על המוקד באוטו דה פה הראשון של מקסיקו סיטי.
1529 – 30 גברים, נשים וילדים יהודים נשרפים על המוקד בפזינוק.
1532 – שלמה מולכו נשרף על המוקד על סירובו לחזור לקתוליות לאחר שחזר ליהדות.
1535 – לאחר שהכוחות הספרדים כובשים את תוניס, כל יהודי המקום נמכרים לעבדות.
1539 – יהודים מגורשים מנאוהיים.
קטרזינה וייגלווה , קתולית מממלכת פולין שהתגיירה נשרפת על המוקד בקרקוב באשמת כפירה על סירובה לקרוא לישו "המשיח בן האלוהים".
היא נחשבת בעיני היהודים (בין היתר) כאשה שמתה על קידוש השם.
1540 – כל היהודים מגורשים מפראג.
1542 – משה פישל מקרקוב מואשם בגיור ומת על קידוש השם.
1543 – יהודים גולים מבזל.
ג'רונימו דיאז, רופא נוצרי חדש, נשרף על המוקד על כך שהוא מחזיק בדעות כפירה בגואה, הודו.
במסה שלו על היהודים ושקריהם, מרטין לותר דוגל בתוכנית של שמונה נקודות להיפטר מהיהודים כקבוצה מובחנת או על ידי גירוש.
לותר "גירש את היהודים מסקסוניה בשנת 1537, ובשנות ה-40 של המאה ה-15, הוא גירש אותם מעיירות גרמניות רבות.
הוא ניסה ללא הצלחה לגרום ליוהאן פרידריך הראשון, הנסיך הבוחר מסקסוניה לגרש אותם מברנדנבורג בשנת 1543. חסידיו המשיכו להתסיס נגד היהודים שם: הם ביזו את בית הכנסת בברלין בשנת 1572 ובשנה שלאחר מכן הצליחו סוף סוף להשיג את יעדם, היהודים נאסרו בכל הארץ."
1546 – בדרשותיו, מרטין לותר הטיף ביהודים אשמות רצח פולחני, קסם שחור והרעלת בארות.
לותר לא הכיר בחובה האפיפיורית להגן על היהודים.
1547 – איוון האיום הופך לשליט רוסיה ומסרב לאפשר ליהודים לחיות בממלכתו ואף להיכנס אליה כיוון שהם "מביאים לרוע גדול".
10 מתוך 30 היהודים המתגוררים באסולו נהרגים ובתיהם נשדדים.
1550 – ד"ר ג'וזף הכהן מגורש מגנואה על מנת לעסוק ברפואה; עד מהרה מגורשים כל היהודים.
1553 – האפיפיור יוליוס השלישי אוסר על הדפסת תלמוד ומורה לשרוף כל עותק שנמצא.
האינקוויזיטור הכללי של רומא, הקרדינל קראפה (לימים האפיפיור פאולוס הרביעי) בולהף ספרי קודש בפומבי בראש השנה, ומתחיל גל של שריפות ספרים ברחבי איטליה.
1554 – קורנליו דה מונטלצ'ינו, נזיר פרנציסקני שהתגייר, נשרף חי ברומא.
1555 – בבולת האפיפיור Cum nimis absurdum, האפיפיור פאולוס הרביעי כותב: "נראה אבסורדי ובלתי מותר שיהודים, שאלוהים גינה לעבדות נצחית באשמתם, יהנו מאהבתנו הנוצרית".
הוא מחדש את החקיקה האנטי-יהודית ומתקין גטו לילי נעול ברומא.
הבולה מאלצת גם יהודים גברים לחבוש כובע צהוב, לנשים - מטפחת צהובה.
אסור ליהודים להחזיק במקרקעין או לעסוק ברפואה בנוצרים.
היא מגבילה גם את הקהילות היהודיות לבית כנסת אחד בלבד.
25 יהודים באנקונה נתלים או נשרפים על המוקד על סירובם להתנצר כתוצאה מהבולה של האפיפיור פאולוס הרביעי משנת 1555.
1556 – שמועה נפוצה כי אישה ענייה בסוכצ'ב בשם דורותי מכרה ליהודים את לחם הקודש שקיבלה במהלך התפילה, וכי הלחם נדקר עד שדימם.
הבישוף של חלם מאשים את היהודים המקומיים, ובסופו של דבר שלושה יהודים יחד עם דורותי לז'נץ' נעצרים, מונחים על המתלה ונידונים למוות באשמת חילול לחם הקודש.
הם נשרפים כולם על המוקד.
לפני מותם הצהירו היהודים המעונים הצהרה: "מעולם לא דקרנו את המארח (הכוונה ללחם הקודש), כי איננו מאמינים שהמארח הוא הגוף האלוהי, בידיעה שלאלוהים אין גוף או דם.
אנו מאמינים, כמו אבותינו, שהמשיח אינו אלוהים, אלא שליחו.
אנו יודעים גם מניסיון שלא יכול להיות דם בקמח".
1557 – יהודים מגורשים זמנית מפראג.
1558 – רקנאטי, איטליה: יהודי מוטבל, יוסף פאול מור, נכנס לבית הכנסת ביום כיפור תחת חסותו של האפיפיור פאולוס הרביעי ומנסה להטיף לניצר.
זמן קצר לאחר מכן מגורשים היהודים מרקנאטי.
1559 – האפיפיור פיוס הרביעי מתיר תלמוד בתנאים שהוא מודפס על ידי נוצרי והטקסט מצונזר.
1560 – האינקוויזיציה של גואה מוקמת.
1561 – פרדיננד הראשון, קיסר האימפריה הרומית הקדושה נשבע לגרש את היהודים.
מרדכי צמח נוסע לרומא ומשכנע את האפיפיור פיוס הרביעי לבטל את הגזרה.
1563 – כוחות רוסים כובשים את פולוצאק מליטא, היהודים מקבלים אולטימטום: לחבור ל או למות.
כ-300 גברים, נשים וילדים יהודים נזרקים אל מי הקרח של נהר דווינה.
1564 – ברסט-ליטובסק: בנו של גובה מיסים יהודי עשיר מואשם ברצח המשרת הנוצרי של המשפחה למטרות פולחן.
הוא מעונה ומוצא להורג בהתאם לחוק.
זיגמונט השני אוגוסט, מלך פולין אוסר על האשמות עתידיות ברצח פולחני, ומכנה אותן חסרות בסיס.
1565 – יהודים מגורשים זמנית מפראג בשנית.
1566 – אנטוניו גיסלרי נבחר כאפיפיור פיוס החמישי, ומחזיר את החוקים האנטי-יהודיים הקשים של האפיפיור פאולוס הרביעי.
בשנת 1569 הוא מגרש יהודים השוכנים מחוץ לגטאות רומא, אנקונה ואביניון ממדינות האפיפיור, ובכך מבטיח שהם יישארו תושבי ערים.
1567 – ליהודים מותר לגור בצרפת.
1569 – האפיפיור פיוס החמישי מגרש את כל יהודי בולוניה.
לאחר מכן עוקר את בית הקברות שלהם ושולח את כל המצבות היהודיות להריסה.
האפיפיור פיוס החמישי מנפיק את בולת Hebraeorum gens sola אשר מורה על גירוש כל היהודים המסרבים להתנצר.
1571 – יהודים בברלין נאלצים לעזוב ורכושם מוחרם.
1574 – אוטו דה פה נערך במקסיקו.
1581 – האפיפיור גרגוריוס ה-12 מנפיק בולה האוסרת על שימוש ברופאים יהודים.
1583 – שלושה ממומרים פורטוגזים נשרפים על המוקד ברומא.
1586 – האפיפיור סיקסטוס החמישי אוסר על הדפסת התלמוד.
1590 – הרובע היהודי במיקולוב נשרף עד היסוד ו-15 בני אדם מתים בזמן שנוצרים צופים מהצד או בוזזים.
פליפה השני, מלך ספרד מורה על גירוש יהודים מלומברדיה.
הרשויות המקומיות מתעלמות מהפקודה שלו עד 1597, אז 72 משפחות יהודיות נאלצות לגלות.
1591 – פיליפה השני, מלך ספרד, מגרש את כל היהודים מדוכסות מילאנו.
1592 – אסתר צ'יירה מוצאת להורג עם אחד מבניה בהוראת הסולטאן מוראט השלישי.
1593 – האפיפיור קלמנס השמיני מאשר את הבולת האפיפיור של פאולוס השלישי שמגרש יהודים ממדינות האפיפיור למעט גטאות ברומא ואנקונה ומנפיק את Caeca et obdurata ("עקימות עיוורת"): "כל העולם סובל מהריבית של היהודים, מהמונופולים ומהרמאות שלהם.
אז כמו עכשיו צריך להזכיר לסירוגין ליהודים שהם נהנים מזכויות בכל מדינה מאז שעזבו את ארץ ישראל ואת המדבר הערבי, ובעקבות כך הדוקטרינות האתיות והמוסריות שלהם כמו גם מעשיהם ראויים להיחשף לביקורת בכל מדינה בה הם חיים".
1595 – 10 בני אדם מואשמים כי נהגו ביהדות בלימה שבפרו.
ארבעה מהם משתחררים ואחד בשם פרנסיסקו רודריגס, נשרף חי.
1596 – פרנצ'סקה נונז דה קרבחל, אנוסה בספרד החדשה, הוצאה להורג על ידי האינקוויזיציה באשמת "ייהוד".
1598 – 3 יהודים בלובלין מעונים באכזריות ומוציאים להורג, לאחר שגופת נער נוצרי נמצאת בביצה סמוכה.
1603 – פריי דיוגו דה אסומפקאו, נזיר יהודי חלקי שאימץ את היהדות, נשרף חי בליסבון.
1605 – 16 מתייהדים נעצרים בלימה שבפרו.
1608 – הישועים אוסרים חברות לכל מי שצאצא למשומד מהדור החמישי, הגבלה שהוסרה במאה ה-20. שלוש שנים לאחר מכן האפיפיור פאולוס החמישי מיישם את הכלל בכל הכנסייה, אך יורשו מבטל אותו.
1612 – הסנאט של המבורג מחליט לאפשר ליהודים לגור באופן רשמי בהמבורג בתנאי שלא יתקיימו טקסי פולחן ציבוריים.
1614 – וינסנט פטמילך, שכינה את עצמו "המן החדש של היהודים", מוביל פשיטה על בית הכנסת בפרנקפורט שהפך להתקפה שהרסה את כל הקהילה.
1615 – לואי השלושה עשר, מלך צרפת, קובע כי כל היהודים חייבים לעזוב את המדינה תוך חודש או שימותו.
הגילדה בראשותו של ד"ר קמניץ, ניצרה יהודים מוורמס "ללא אלימות".
1616 – ישועים מגיעים לגרודנו ומאשימים את היהודים בחילול לחם הקודש ובעלילת דם.
1618 - המסה האנטישמית "המראה של הכתר הפולני" יוצאת לאור על ידי פרופסור סבסטיאן מיצ'ינסקי.
הוא מאשים את היהודים ברצח, חילול קודש, כישוף ודוחק לגירושם.
הוא ממשיך לעורר מהומות אנטי יהודיות ברחבי פולין.
1619 – שאה עבאסי מהשושלת הספווית הפרסית מגביר את הרדיפה נגד היהודים, ומאלץ רבים לעסוק כלפי חוץ באסלאם.
רבים ממשיכים לעסוק ביהדות בסתר.
1622 –כריסטיאן הרביעי, מלך דנמרק מזמין יהודים לבוא ולגור בדנמרק.
1624 – גטו מוקם בפרארה, איטליה.
התאולוג הנוצרי אנטוניו הום נשרף על המוקד בשל רדיפת היהדות.
1625 – יהודי וינה נאלצים לעבור לגור בגטו בלאופולדשטאדט.
1628 – פילגש יהודייה רומאית של בנו של דוכס פארמה נשרפת בחיים.
1630 – הסוחר היהודי משה הצמה נשרף חי לאחר שהואשם בחילול לחם הקודש.
1631 – בשל תנאי מחיה נוראים בגטו היהודי של פדובה, 421 מתוך 721 היהודים שגרים בגטו מתים.
1632 – ולדיסלאב הרביעי, מלך פולין אוסר על ספרים והדפסים אנטישמיים.
אוטו דה פה מתקיים בנוכחות המלך מיגל ואשתו, איזבל אלברס.
20 באפריל – המשומד היהודי והמרטיר ניקולאס אנטואן נשרף על המוקד בגלל כפירה.
1633 – יהודים מגורשים מראדום.
1635 – התפרעויות אנטי יהודיות פורצות בוילנה.
1637 – ארבעה יהודים מעונים בפומבי ומוציאים להורג בקרקוב.
1639 – למעלה מ-60 יהודים נשרפים על המוקד באוטו דה פה בלימה.
בין אלה שנשרפו היה הפיזיקאי פרנסיסקו מלדונאדו דה סילבה.
שני ילדים יהודים רומאים מוטבלים בכוח על ידי האפיפיור אורבנוס השמיני.
יהודי לנצ'ה מואשמים ברצח פולחני לאחר שגופת ילד נמצאת ביער.
האשמה מוטלת על היהודים לאחר שמקומי בשם פומה הודה בפשע ואז אומר שהוא הוכרח לעשות זאת על ידי היהודים.
למרות היעדר הוכחות, שני זקנים יהודים בשם מאייר ולזר נעצרים ומעונים, ולבסוף מבותרים בפומבי.
1644 – המרטיר היהודי יהודה המאמין נשרף על המוקד כשהוא קורא תפילות בעברית.
1647 – המרטיר היהודי אייזק דה קסטרו טרטאס נשרף על המוקד בזמן שהוא קורא שמע יחד עם 6 יהודים נוספים.
קוזאקים האוקראינים בהנהגת בוגדן חמלניצקי טובחים בכ-100,000 יהודים ובמספר דומה של אצילים פולנים כחלק מהמרד נגד האיחוד הפולני-ליטאי, כ-300 קהילות יהודיות נהרסות.
1649 – האוטו דה פה הגדול ביותר בעולם החדש.
109 קורבנות, 13 נשרפים חיים ו-57 בתבלית.
1655 – אוליבר קרומוול מרשה ליהודים לחזור חזרה לאנגליה.
1656 – כל היהודים מגורשים מאספהאן בגלל האמונה הרווחת בטומאתם.
1657–1662 – יהודים ברחבי איראן (כולל 7,000 בכאשאן בלבד) נאלצים להתאסלם כתוצאה מרדיפות מצד עבאס שאה השני.
1661 – הסופר הספרדי אנטוניו אנריקס גומס נשרף בציבור בסביליה.
1663 – שני יניצ'רים נוצרים מאשימים את יהודי איסטנבול ברצח ילד שלמעשה נהרג על ידי אביו שלו.
לאחר שהרג את בנו שלו, זרק את גופתו לרובע היהודי על מנת לסבך את היהודים בפשע.
לאחר שהוזיר הגדול שמע את עובדות המקרה ממרגליו המוצבים ברובע היווני, הוא הודיע לסולטאן שהיהודים חפים מפשע והיניצ'רים נרצחו.
עם זאת, כ-20 יהודים נהרגים על ידי ההמון היווני.
מאי 1664 – יהודי לגטו למברג (כיום לבוב) מארגנים מחתרת הגנה עצמית מפני תקיפה קרבה מצד תלמידי בית המדרש הישועי.
המיליציה שנשלחחת על ידי הפקידים להשיב את הסדר, מצטרפת במקום זאת לתוקפים.
1669 – רוב היהודים באוראן מגורשים.
1670 – יהודים מגורשים מווינה.
יהודי בשם רפאל לוי נשרף על המוקד עקב עלילת דם.
לאחר שהוצעה לו הזדמנות להתנצר ולחיות, הצהיר כי הוא יהודי וברצונו למות כיהודי.
כל היהודים החיים בכמעט בכל הערים והעיירות ברחבי תימן מגורשים על פי צו המלך, אל מהדי אחמד, ונשלחים לאזור יבש ועקר במדינה בשם מוזע כדי לעמוד בגורלם או למות.
רק כמה קהילות שחיו ברבעי המזרח הרחוקים של תימן נחלצו מגורל זה מכוח הפטרונים הערבים שסירבו להישמע להוראות המלך.
רבים ימותו לאורך הצעידה תוך שהם נתונים לתנאי המדבר הקשים.
1681 – אספסוף מתפרע כנגד יהודים בווילנה.
האספסוף מורשע על ידי המלך יאן סובייסקי, שהורה על ענישת האשמים.
1682 – המשפט הגדול ביותר נגד מתייהדים לכאורה בליסבון.
1683 – הקורוץ שועטים לעיירה אוהרסקי ברוד, וטובחים ברוב תושביה היהודים.
מרבית הקורבנות היו פליטים אחרונים שגורשו מוינה בשנת 1670. אחד היהודים שנהרגו על ידי ההמון היה ההיסטוריון היהודי נתן נטע הנובר, שהיה ניצול גזרות ת"ח–ת"ט.
רוב הניצולים ברחו להונגריה העליונה.
1684 – התקפה על הגטו היהודי של בודה.
1686 – רק 500 יהודים שורדים את המצור האוסטרי על בודה.
1689 – הצרפתים פולשים לוורמס והרובע היהודי נשרף.
הגטו היהודי של פראג נהרס על ידי כוחות צרפתים.
318 בתים ו-11 בתי כנסת נשרפים ו-150 יהודים מתים.
1691 – 219 בני אדם הורשעו בכך שהם יהודים בפלמה, מיורקה.
בין המתים נמנה רפאל ואחותו קטלינה בניטו, שאף על פי שהצהירה שהיא רוצה לחיות, קפצה הישר אל הלהבות כדי לא להיטבל.
1696 – מספר מנוצרים נשרפים חיים באבורה שבפורטוגל.
1698 – ילדה נמצאת מתה בכנסייה בסנדומייז'.
אמה של הילדה סיפרה לראשונה כי הציבה את גופתה בכנסייה מכיוון שלא הייתה יכולה להרשות לעצמה קבורה, אך לאחר עינויים האשימה את המנהיג היהודי אהרון ברק מהקהילה המקומית ברצח בתה.
על האם ועל ברק נגזר עונש מוות.
1699 אספסוף תוקף את הרובע היהודי של במברג אך בורח לאחר שיהודי אחד עוצר אותם על ידי זריקת סלי שזיפים על התוקפים.
האירוע עדיין מונצח בתאריך העברי, כ"ט בניסן בשם "Zwetschgen-Ta'anit" (תענית השזיפים).
1703 – תפילת עלינו לשבח נאסרת ברוב גרמניה.
1706 – לאחר שמגפה מכה באלג'יריה שדוחפת את הקהילה היהודית לעוני, השליט המקומי מחליט שהמגפה נגרמה על ידי היהודים ומורה על גירושם.
רכושם מוחרם, בתי כנסת נהרסים, זאת, עד ששולם סכום שמרושש עוד יותר את יהודי אלג'ירה.
1711 – יוהאן אנדריאס אייזנמנגר כותב את "Entdecktes Judenthum" ("יהדות ללא מסכה"), מסה המגנה את היהדות והיוותה פתח לתקריות אנטי יהודיות רבות.
1712 – עלילת דם בסנדומייז' גורמת לגירוש יהודי העיירה.
1715 – השליט מקס עמנואל מורה על גירוש כל היהודים המתגוררים בבוואריה.
1717 – כל היהודים החיים בגיברלטר מגורשים.
1718 – היהודים האחרונים שהתגוררו קרניולה, שטיריה וקרינתיה מגורשים.
1720 – נושים ערבים מציתים בית כנסת אשכנזי.
הכניסה לירושלים נאסרת על יהודים אשכנזים יחד עם כל מי שנראה כמו יהודי אשכנזי.
עם זאת, כמה אשכנזים התחפשו ליהודים ספרדים כדי להטעות את השלטונות.
1721 – מריה ברברה קארילו נשרפת על המוקד בגלל כפירה במהלך האינקוויזיציה הספרדית.
היא מוצאת להורג בגיל 95 או 96 מה שהופך אותה לאדם המבוגר ביותר שידוע כי הוצא להורג ביוזמת האינקוויזיציה.
קרילו נידונה למוות על כפירה על כך שחזרה לאמונתה ביהדות.
1724 – יהודי ראדום גולים.
1727 – יקטרינה הראשונה, קיסרית רוסיה, חותמת על צו: "היהודים ...
שנמצאים באוקראינה ובמחוזות רוסיים אחרים אמורים להיות מגורשים בבת אחת אל מעבר לגבולות רוסיה".
1736 – ההיידמקים תוקפים יהודים.
מריה פרנסיסקה אנה דה קסטרו, שנקראה לה בלה טולדנה, מהגרת ספרדית לפרו, נעצרת בשנת 1726, מואשמת ב"ייהוד" (בהיותה יהודיה בפועל).
היא נשרפת על המוקד לאחר אוטו דה פה בשנת 1736. אירוע זהו מחזה מרכזי בלימה, אך הוא עורר שאלות בנוגע לנהלים לא חוקיים ושחיתוית בתוך האינקוויזיציה.
1737 – עלילת דם בירוסלב גורמת לעינויים של יהודים והוצאתם להורג של אחרים.
1742 – יליזבטה, קיסרית רוסיה מוציאה צו על גירוש כל היהודים מהאימפריה הרוסית.
זאת בא כתגובה להחלטה שלה לערעור הסנאט בנוגע לפגיעה במסחר: "אני לא מאחלת לרווחים מאויביו של ישו".
אחד המגורשים הוא אנטוניו ריברה סאנצ'ס, הרופא האישי שלה וראש המחלקה הרפואית של הצבא.
1743 – הרוסים כובשים את ריגה וכל יהודי המקום מגורשים.
1744 – פרידריך השני, מלך פרוסיה, מגביל את הקהילה היהודית בורוצלב לעשר משפחות יהודיות "מוגנות", בטענה שאם לא יגביל, היהודים "יהפכו אותה לירושלים השלמה".
הוא מעודד נוהג זה בערים פרוסיות אחרות.
בשנת 1750 הוא מנפיק את "Revidiertes General Privilegium und Reglement vor die Judenschaft", ליהודים "מוגנים" הייתה האלטרנטיבה "או להימנע מנישואין או לעזוב את ברלין".
לקראת סוף פברואר, הארכידוכסית מאוסטריה מריה תרזה מצווה: "...
לא תהיה אף סבלנות לאף יהודי בשטחי דוכסות בוהמיה היורשת שלנו".
בדצמבר 1748 היא הופכת את עמדתה, בתנאי שיהודים ישלמו סכום עבור השהייה בארץ מחדש כל עשר שנים..
סחיטה זו נודעה בשם מלכה-גלד (מיידיש, כסף המלכה).
בשנת 1752 היא מציגה את החוק המגביל כל משפחה יהודית לילד אחד.
1746 – העיר רדום אוסרת על יהודים להיכנס לשטחה.
1753 – הקהילה היהודית בקובנה מגורשת.
1755 ג'רונימו ז'וזה ראמוס, סוחר מבראג'נסה שבפורטוגל, נשרף על המוקד על היותו יהודי בסתר.
1761 – מספר יהודים מאלזס מוצאים להורג לאחר שהואשמו בחילול לחם הקודש.
יהודי קובנה מגורשים לאחר פרעות אנטי יהודיות
1762 – רוד איילנד מסרבת להעניק ליהודים אזרחות וקובעת כי "אין לאפשר לאדם שאינו בן הדת הנוצרית להתקבל חופשי למושבה זו".
1766 – יהודי טורון מגורשים למעט שישה.
1768 – ההיידמקים טובחים ביהודי אומן, אוקראינה.
1775 – האפיפיור פיוס השישי צו המורה על חידוש ההגבלות שהוסרו בעבר.
1776 – הקהילה היהודית בבצרה נטבחת.
1782 – יוזף השני, קיסר האימפריה הרומית הקדושה, מבטל את מרבית שיטות הרדיפה בטולרנצפטנט בתנאי שיסולקו היידיש והעברית מהרשומות הציבוריות והאוטונומיה השיפוטית תבוטל.
היהדות מסומנת כ"טעם של טיפשות ושטויות ".
משה מנדלסון כותב: "סובלנות כזו ...
היא משחק מסוכן עוד יותר בסובלנות מאשר רדיפה גלויה".
1783 – הסולטאן מגרש את יהודי מרוקו על כך שלא שילמו כופר מופקע.
1785 – עלי בורזי פשה רוצח מאות מיהודי לוב.
1786 יהודים מגורשים מג'דה, רובם בורחים לתימן.
1790-1792 – מולאי יזיד (שלימים כונה על ידי היהודים "יזיד המזיד") הופך לסולטאן של מרוקו ומורה מיד לחיילים לטבח ולבזוז את הרובע היהודי בתטואן.
פרעות במרוקו בימי שלטונו, קהילות יהודיות רבות במרוקו נפגעות באורח קשה.
בין היתר, שרף הסולטן את בתי הכנסת בעיר פאס וגירש את כלל יהודיה.
צו הגירוש בוטל רק ב-1792.
מנהל בית הכנסת טורו, משה סייקסס, כותב לג'ורג' וושינגטון ומביע את תמיכתו בממשל וושינגטון ומאחל לו טוב.
בתגובה, וושינגטון שולח לו מכתב חזרה שנכתב בחלקו:
בשל המאורע המיוחד, המכתב מוקרא מחדש על בסיס שנתי, ומבין המקריאים נמנו שופטי בית המשפט העליון, רות ביידר גינסבורג ואלנה קגן, ונשיאי אוניברסיטת בראון, רות סימונס וכריסטינה פקסון.
20 במאי – אלעזר סולומון מוצא להורג על רצח לכאורה של נערה נוצרייה בגרודנו.
1791 – יקטרינה השנייה, קיסרית רוסיה מגבילה את היהודים לתחום המושב ומטילה עליהם מסים כפולים.
1797 – נפוליאון בונפרטה קורא להפסיק את ההפרדה היהודית, הגטואיזציה ושלילת שוויון זכויות.
1903 – הפרוטוקולים של זקני ציון, המסמך האנטישמי הנפוץ ביותר בעולם, הופץ ברוסיה הצארית בעידוד הכנסייה הרוסית והחצר הקיסרית, והיה מאוחר יותר אחד מהספרים המרכזיים ששימש כצידוק למעשי הנאצים.
בחג הפסחא של אותה שנה - פרעות קישינב בהן נרצחו 49 יהודים.
1911-1913 - עלילת הדם הידועה בשם משפט בייליס מתרחשת בקייב.
1915 – משפט ליאו פרנק והלינץ' באטלנטה, ג'ורג'יה מפנה את הזרקור לאנטישמיות בארצות הברית ומובילים להקמת הליגה נגד השמצה.
1920 - מאורעות תר"פ בגליל ובירושלים, במהלכן הותקף היישוב תל חי, בקרב בו נהרג יוסף טרומפלדור.
1922 - הקמת ארגון הקו קלוקס קלאן.
1925–1926 - אדולף היטלר מפרסם את הספר מיין קאמפף
1927 - משפט שוורצברד בו הואשם שלום שוורצברד ברצח המהגר האוקראיני ונשיא אוקראינה הגולה סימון פטלורה בפריז.
המשפט הופנה להאשמה באחריותו של פטלורה בפרעות פטליורה בשנים 1919–1920 בהם איבד שוורצברד את כל 15 בני משפחתו.
1929 - מאורעות תרפ"ט, שכללו בין השאר את טבח חברון וטבח צפת.
במאורעות נרצחו 133 יהודים ונפצעו 340.
1933-1941 – רדיפת היהודים בגרמניה הנאצית בעקבות עליית הנאצים לשלטון.
הדיכוי נגד היהודים עולה עד שנשללות מהם זכויות היסוד לא רק כאזרחים, אלא גם כבני אדם.
במהלך תקופה זו האנטישמיות הגיעה לשיא כל הזמנים.
בין האירועים והחוקים האנטישמיים בלטו בעיקר החוקים הבאים: חרם אחד באפריל 1933, חוקי נירנברג.
1934 - פרעות קונסטנטין באלג'יריה, בהן נרצחו עשרות יהודים ונהרס רכוש רב.
1941-1945 - מבצעי השמדת היהודים של גרמניה הנאצית במסגרת הפתרון הסופי, תחילה במעשי רצח המונים בבורות הריגה ואחר כך בתאי גזים במחנות השמדה כמו אושוויץ.
1946 - פוגרום קיילצה בו נרצחו 47 יהודים שורדי שואה.
1947-1948 - פרעות בעולם הערבי בעקבות החלטת החלוקה ואחר כך הקמת מדינת ישראל.
ביניהם: פרעות חלב בהן נרצחו 75 יהודים ונהרס בית הכנסת העתיק של חלב, פרעות עדן בהן נרצחו 82 יהודים ונפצעו 76, פרעות אוג'דה וג'ראדה בהן נרצחו 43 איש והפיגועים בקהיר בהם נהרגו 70 איש.
1952 - הוצאתם להורג של הרוגי המלכות בברית המועצות – 13 אנשי תרבות יידיש סובייטיים בולטים, בהם סופרים, משוררים, שחקנים אמנים ושחקנים כמו פרץ מרקיש, לייב קוויטקו, דוד הופשטיין, איציק פפר, ודוד ברגלסון.
משפטי פראג, משפטי ראווה בהם הואשמו 14 נאשמים מהם 11 יהודים בקשר "טרוצקיסטי-טיטואיסטי-ציוני".
1953 - משפט הרופאים בברית המועצות, שלווה בתעמולה אנטישמית.
ערך זה דן בציר הזמן הבדיוני של זיכיון מסע בין כוכבים.
הזיכיון בעיקרו מתרחש בעתיד, החל מאמצע המאה ה-22 (במסע בין כוכבים: אנטרפרייז) ועד סוף המאה ה-24 (במסע בין כוכבים: פיקארד) כאשר העונה השלישית והעונה הרביעית של מסע בין כוכבים: דיסקברי מתרחשות במאה ה-32. עם זאת, הזיכיון גם מתאר היסטוריה בדיונית של כדור הארץ, באמצעות עלילות המשלבות מסע בזמן.
סדר האירועים בזיכיון מסובך בשל קיומם של מספר צירי זמן מקבילים ושונים, וגם בשל סתירות פנימיות ומחלוקות.
הסדרה המקורית, למשל, נמנעה בדרך כלל מהקצאת תאריכים בעולם האמיתי למסגרת העתידנית שלה, ובמקום זאת השתמשה בשיטת תאריך כוכבים.
ממסע בין כוכבים: הדור הבא ואילך הזיכיון החל להקצות תאריכים לאירועים המתרחשים בו בצורה קונבנציונלית.
ציר זמן זה מבוסס על מודל הכרונולוגיה של מסע בין כוכבים המתואר להלן, בתוספת נתונים מהאתר "startrek.com".
הערה: רבים מהתאריכים הללו הם קירובים, שכן השיחות בסדרות מהן הם נגזרים כוללות לרוב מילות הערכה כגון "מעל", "יותר מ.." או "פחות מ..".
קווין מתחבא במפץ הגדול מפני קיו.
ציוויליזציה דמוית אנוש זורעת חומר גנטי באוקיינוסים של כוכבי לכת רבים, ובכך מובילה להתפתחות של דמויי אנוש בכוכבי לכת רבים ברחבי הגלקסיה.
אנשיו של סרגון חוקרים את הגלקסיה ומיישבים כוכבי לכת שונים, ביניהם ייתכן שגם וולקן.
אימפריית טקון (Tkon), מהפרק The Last Outpost במסע בין כוכבים: הדור הבא, מדינה בין-כוכבית המורכבת מעשרות מערכות כוכבים ברביע האלפא, נכחדת.
הציוויליזציה האייקונית (Iconian), מהפרק Contagion במסע בין כוכבים: הדור הבא נהרסת.
ייתכן שהדומיניון הוקם בזמן זה ברביע הגמא על ידי גזע המשתנים.
קבוצה של חוצנים נוחתת על כדור הארץ ובסופו של דבר נודעת כאלים היווניים, כפי שנראה בפרק "?Who Mourns for Adonais".
בעיצומן של מלחמות איומות על וולקן, הפילוסוף סארק מלמד את עמו לדכא את רגשותיהם ולאמץ את דרך ההגיון.
ייתכן שזהו זמן ההקמה של הדומיניון, או שבזמן זה חלו תמורות משמעותיות שהובילו ליצירה של ארגון כמעט שונה לחלוטין.
קיילאס הבלתי נשכח מנצח את הצורר מולור בקרב, ובכך הוא מאחד את עמו ומביא להם תורה פילוסופית המבוססת על כבוד.
הבאג'ורנים העתיקים משתמשים בספינות מפרש שמש כדי לחקור את מערכת הכוכבים שלהם, וייתכן שאחת מהן מגיעה לקרדאסיה.
עולם הבית של הסוליבנים הופך לבלתי ראוי למגורים.
המשמרים (Preservers) מעבירים אינדיאנים לכוכב רחוק.
הסקאגרנים (Skagarans) חוטפים בני אדם לשם שעבודם בעולם המושבות שלהם.
31 באוגוסט: הקורבן הראשון של ג'ק המרטש נמצא מושחת במזרח לונדון.
אירועי הפרק "Time's Arrow" (מסע בין כוכבים: הדור הבא).
מלחמת העולם הראשונה מסתיימת עם 6 מיליון הרוגים.
כמה מאות בני אדם נחטפים בחשאי על ידי גזע חייזרים המכונה בריורי (Briori) ומובאים לרביע דלתא.
שמונה מהם מוקפאים קריוגנית, וביניהם הטייסת אמיליה ארהארט.
אירועי הפרק "Storm Front" ממסע בין כוכבים: אנטרפרייז.
שלושה פרנגים (קווארק, רום ונוג) מתרסקים במדבר ניו מקסיקו, ומוחזקים על ידי ממשלת ארצות הברית בבסיס סודי.
ספינת סיור וולקנית מבקרת את כדור הארץ, על פי סיפור (כנראה נכון) שסיפרה ט'פול.
ספינת הזמן "אאון" (Aeon) של הפדרציה מהמאה ה-29 מתרסקת על פני כדור הארץ.
אירועי הפרק "Assignment: Earth" ממסע בין כוכבים: הסדרה המקורית.
אירועי הפרק "Tomorrow Is Yesterday" ממסע בין כוכבים: הסדרה המקורית.
אירועי הסרט "מסע בין כוכבים 4: השיבה הביתה".
מלחמת האאוגניקה (מלחמת העולם השלישית) מתחילה.
אירועי הפרק "Future's End" ממסע בין כוכבים: וויאג'ר.
ספינת החלל "SS Botany Bay" של הפדרציה נגנבת על ידי כ-80 אנשים משופרים גנטית, בהובלת חאן נוניאן סינג.
אירועי העבר בפרק "11:59" ממסע בין כוכבים: וויאג'ר.
אירועי העבר של הפרק "Carpenter Street" ממסע בין כוכבים: אנטרפרייז.
הגשושית הראשונה שמגיעה לכוכב הלכת שבתאי.
הסביבה האזרחית הראשונה בעולם שמסוגלת לקיים את עצמה, ה"מילניום גייט", שהפכה למודל לסביבה האנושית הראשונה על מאדים, מושלמת בפורטג' קריק, אינדיאנה.
אירועי העבר של הפרק "Past Tense " ממסע בין כוכבים: חלל עמוק 9 ("מהומות בל").
ארס 4 (Ares IV), משימה מאונשת למאדים, משוגרת.
ספינת החלל "Charybdis" מנסה לעזוב את מערכת השמש.
מלחמת העולם השלישית מסתיימת וכדור הארץ נותר הרוס עקב שימוש כבד בלוחמה גרעינית.
אולדטאון בסן פרנסיסקו מוכה ברעידת אדמה עצומה, המוכנה "הרעידה הגדולה", ועוברות 20 שנה עד שיקום מוחלט של העיר.
אירועי העבר של הסרט "מסע בין כוכבים: המפגש".
זפרם קוקרן עושה את טיסת העיוות האנושית הראשונה עם הספינה "הפניקס".
טיסה זו תופסת את תשומת ליבם של הוולקנים והם יוצרים מגע ראשון עם בני באדם.
ספינת החלל "SS Valiant" מושקת.
גשושית עיוות בין־כוכבית ללא צוות בשם "Friendship 1" משוגרת.
ספינת המושבה "SS Conestoga" מושקת.
ספינה זו תמצא את המושבה טרה נובה.
כדור הארץ מתחיל להתאושש מהמלחמה הגרעינית.
ההתאוששות נעשית בסיוע ומאורגנת חלקית על ידי ישות פוליטית שזה עתה הוקמה בשם "ההגמוניה האירופית".
בני אנוש מיישבים את מאדים.
ג'ונתן ארצ'ר נולד בצפון מדינת ניו יורק בכדור הארץ.
זפרם קוקרן, שמתגורר כעת באלפא קנטאורי, נעלם.
האומות המאוחדות מציעות להקים צי חדש שיחקור את הפלאים שמעבר לחלל ולבריאה עצמה ופיקוד צי הכוכבים נולד עם מפקדה הממוקמת בסן פרנסיסקו.
מחסום מהירות עיוות 2 נשבר על ידי קומנדר רובינסון ב-NX Alpha ומהירות עיוות 2.5 מושגת על ידי קומנדר ארצ'ר ב-NX Beta.
מהירות עיוות 3 נשברת על ידי קומנדר דובאל ב-NX Delta.
הספינה "USS Enterprise (NX-01)" נמצאת בשלבי בנייה בצפון מדינת ניו יורק.
אירועי הסדרה "מסע בין כוכבים: אנטרפרייז" מתרחשים.
הספינה דיפאיינט, משנת 2268, נוסעת אחורה בזמן ומגיחה ביקום המראה.
הדיפאיינט הנטושה נמצאת על ידי התוליאנים.
האימפריה הטרנית לומדת על קיומה של הספינה ולאחר מכן לוכדת אותה לשימושם הפרטי.
מלחמת כדור הארץ-רומולאן נלחמת בין כדור הארץ המאוחד ובעלות בריתה, לבין אימפריית הכוכבים הרומולנית.
המלחמה מסתיימת עם קרב צ'רון, שכתוצאה ממנו כדור הארץ מביס את הרומולנים.
מוקם האזור הנייטרלי של רומולאן.
פדרציית הכוכבים המאוחדת נוסדת על ידי כדור הארץ, טלר, אנדוריה ווולקן.
האו"ם משנה את שמו ל"כדור הארץ המאוחד" והפדרציה המאוחדת של כוכבי הלכת יוצרת ברית וחוקה שמציגה את הסמכויות וסמכויות החירום למושבות מנוכרות ברחבי הגלקסיה.
"כדור הארץ המאוחד" והפדרצה המאוחדת של כוכבי הלכת יוצרים תת־גוף סודי בשם "הברית התעשייתית של צי הכוכבים" ומעבירים את המטה החדש שלו לשיקגו.
סארק, דיפלומט הפדרציה ואביו של ספוק, נולד בוולקן.
ספינת הכוכבים מסוג "דדלוס" פעילה.
מייקל ברנהאם נולדת בכדור הארץ.
ליאונרד מק'קוי נולד בג'ורג'יה, צפון אמריקה.
ספוק, בנם של סארק ואמנדה גרייסון, נולד בוולקן.
היקארו סולו נולד בסן פרנסיסקו, צפון אמריקה.
ג'יימס טי קירק נולד בריברסייד, איווה.
2233 (ציר הזמן של קלווין)
ספוק וספינת הכרייה הרומולנית "נראדה", בפיקודו של קפטן נארו, יוצאים מחור שחור שנוצר מפיצוץ של חומר אדום ב-2387, ומגיעים לעבר.
נארו תוקף את ספינת "USS Kelvin" ובכך יוצר את ציר הזמן של קלווין.
ג'יימס טי קירק נולד על סיפון מעבורת של ספינת "USS Kelvin".
אביו של ג'יימס טי קירק, ג'ורג' קירק, נהרג.
ניוטה אוהורה נולדת ב"איחוד הארצות של אפריקה".
2241 (ציר הזמן של קלווין)
ספינת החלל "USS Enterprise" משוגרת תחת פיקודו של רוברט אפריל למשימת חקר בת 5 שנים.
אחרי שיפורים שנעשים לה, ספינת החלל "USS Enterprise (NCC-1701)" יוצאת למשימת חקר שנייה בת 5 שנים, הפעם תחת פיקודו של כריסטופר פייק.
אירועי הפרק "The Cage" ממסע בין כוכבים: הסדרה המקורית.
אירועי העונה הראשונה של מסע בין כוכבים: דיסקאברי מתרחשים.
אירועי העונה השנייה של מסע בין כוכבים: דיסקאברי מתרחשים.
אירועי הסדרה מסע בין כוכבים: עולמות חדשים ומשונים מתרחשים.
2258 (ציר הזמן של קלווין)
נרו הורס את וולקן ובכך גורם למותם של מיליארדים, ביניהם אמו של ספוק, ולהשמדתן של 9 ספינות של הפדרציה..
ספינת החלל "USS Enterprise (NCC-1701)" משוגרת תחת פיקודו של כריסטופר פייק.
ג'יימס טי קירק תפס פיקוד עליה לאחר זמן קצר.
אירועי משחק הווידאו מסע בין כוכבים מתרחשים.
ג'יימס טי קירק, ספוק ושאר הצוות של האנטרפרייז פוגשים בגזע הנקרא "גורן".
2259 (ציר הזמן של קלווין)
אירועי הסרט האויב בתוכנו - סטארטרק מתרחשים.
2260 (ציר הזמן של קלווין)
האנטרפרייז משוגרת למשימת חקר בת 5 שנים.
2263 (ציר הזמן של קלווין)
תחנת החלל "יורקטאון" מוקמת על ידי קומודור פאריס.
אירועי הסרט "סטארטרק: אל האינסוף" מתרחשים.
ספינת האנטרפרייז מושמדת ואת מקומה לוקחת ספינה דומה בעלת שם זהה.
ספינת החלל אנטרפרייז עוברת שדרוג משמעותי שמגדיל את קיבולת הצוות של מ-203 ל-430.
בות'בי, גנן באקדמיית צי הכוכבים, נולד.
לאור הקידום של כריסטופר פייק, ג'יימס טי קירק מקודם לדרגת קפטן, ונעשה הקפטן של ספינת החלל USS Enterprise (NCC-1701), בתחילתה של המשימה ההיסטורית בת 5 השנים.
אירועי הפרק "Where No Man Has Gone Before" ממסע בין כוכבים: הסדרה המקורית מתרחשים.
אירועי הסדרה מסע בין כוכבים: הסדרה המקורית מתרחשים.
הברית התעשייתית של הפדרציה מיישבת כוכב לכת בשם "סיגמה לותיה 2" ברביע בטא, קוראת לבירתו שיקגו ומעצבת את המקום לפי העיר המקורית בשנות 1920. קירק, ספוק ודוקטור מקקוי מוצאים את כוכב הלכת מאוחר מכן.
אירועי הסדרה מסע בין כוכבים: סדרת האנימציה מתרחשים.
ספינת החלל USS Enterprise (NCC-1701) חוזרת מהמשימה בת 5 השנים ומתחילה לעבור שיפוצים.
קפטן ג'יימס טי קירק מקודם לדרגת אדמירל.
אירועי הסרט מסע בין כוכבים: הסרט מתרחשים.
ספינת החלל USS Enterprise (NCC-1701) המשודרגת יוצאת למשימה שנייה בת 5 שנים, תחת פיקודו של אדמירל ג'יימס טי קירק.
ספינת החלל USS Enterprise (NCC-1701) יוצאת משירות ונהיית ספינת אימון במסלול סביב כדור הארץ.
אירועי הסרט מסע בין כוכבים 2: זעמו של חאן מתרחשים.
אירועי הסרט מסע בין כוכבים 3: החיפוש אחר ספוק מתרחשים.
ספינת החלל USS Enterprise (NCC-1701) מושמדת כדי למנוע מהקלינגונים להשיג אותה.
אירועי הסרט מסע בין כוכבים 4: השיבה הביתה מתרחשים.
שמה של ספינת החלל USS Yorktown (NCC-1717) משונה ל-USS Enterprise (NCC-1701-A) והיא יוצאת למסע הבכורה שלה.
אירועי הסרט מסע בין כוכבים 5: הגבול האחרון מתרחשים.
אירועי הסרט מסע בין כוכבים 6: הארץ הלא נודעת מתרחשים.
ספינת החלל USS Enterprise (NCC-1701-A) יוצאת מכלל שימוש זמן קצר לאחר מכן.
אירועי הפתיחה של הסרט מסע בין כוכבים: דורות מתרחשים.
ספינת החלל USS Enterprise (NCC-1701-B) משוגרת למשימתה תחת פיקודו של ג'ון הארימן.
ג'יימס טי קירק כביכול מת לאחר שנפגע מפיצון מהנקסוס.
ז'אן לוק פיקארד נולד בלה האבר, צרפת.
תקרית "טומאד" בין הפדרציה לבין הרומולנים.
גארי סבן, ממסע בין כוכבים: הסדרה המקורית, נולד.
לוטננט שאקס נולד בבופאלו, ניו יורק.
בברלי קראשר נולדת בקופרניקוס סיטי, לונה (הירח).
מחסום מהירות העיוות 9 נשבר על ידי ה־SIA.
ז'אן לוק פיקארד מסיים את לימודיו באקדמיית צי הכוכבים (2323–2327).
צ'אקוטיי נולד במושבה של הפדרציה, באזור המפורז ליד החלל הקרדאסי.
בנג'מין לפאייט סיסקו נולד בניו אורלינס, לואיזיאנה.
ז'אן לוק פיקארד מקבל את הפיקוד על ספינת החלל USS Stargazer.
ג'ורדי לה פורג' נולד בפדרציה האפריקאית, כדור־הארץ.
וויליאם טי רייקר נולד בוולדז, אלסקה.
דיאנה טרוי נולדת על בטהזד.
טאשה יאר נולדת על מושבה כושלת של הפדרציה, על כוכב הלכת טורקאנה 4.
וורף, בנו של מוג, נולד על כוכב הלכת קורנוס, כוכב הבית של הקלינגונים.
הפרויקט לפיתוח סוג הספינות "גאלקסי" מאושר על ידי הפדרציה.
ספינת החלל Enterprise-C, תחת פיקודה של קפטן רייצ'ל גארט, מושמדת בזמן הגנה על מושבה קלינגונית בכוכב הלכת נארנדה 3 מפני הרומולנים.
השמדת ה־Enterprise-C בזמן הגנה על מושבה קלינגונית מובילה לפתיחת קשר חדש בין הפדרציה לבין האימפריה הקליגונית, ולבסוף גם לברית מסודרת.
סלה, בתה של טאשה יאר, נולדת (מציאות חלופית).
בראדוורד בוימלר נולד במודסטו קליפורניה.
הוריו של וורף נהרגים במהלך הטבח בקיטהמור.
וורף מאומץ על ידי הורים אנושיים.
סמנת'ן ראת'רפרד נולד בשיקגו, אילינוי.
אניקה האנסן, שנודעת גם בשם שבע מתשע, נולדת במושבה טנדארה למגנוס וארין.
מגנוס, ארין ואניקה מוטמעים על ידי הבורג בזמן משימת חקר ברביע דלתא.
ספינת החלל USS Stargazer מותקפת על ידי כלי לא מזוהה, שמתברר לאחר מכן כפרנגי, במערכת הכוכבים מקסימה זטה.
ז'אן לוק פיקארד מנצח בהתקפה בעזרת תמרון שיקרא לימים "תמרון פיקארד", אך הספינה ניזוקה קשות והצוות נאלץ לנטוש אותה.
וורף מתחיל ללמוד באקדמיית צי הכוכבים.
הוא הקלינגון הראשון שעושה זאת.
ספינת החלל USS Enterprise (NCC-1701-D) משוגרת ממספנות יוטופיה פלאנטיה תחת פיקודו של ז'אן לוק פיקארד.
הספינה נהיית לספינת הדגל החדשה של הפדרציה.
אירועי הסדרה מסע בין כוכבים: הדור הבא מתרחשים.
גווינדלה, ממסע בין כוכבים: פרודיג'י, נולדת במושבת הכלא "טארס לאמורה".
הבורג מטמיעים את קפטן ז'אן לוק פיקארד לקולקטיב שלהם.
הקרב של וולף 359 מתרחש במרחק 7.7 שנות אור מכדור הארץ, בגזרה 001. בקרב מושמדות 39 ספינות של הפדרציה, ויותר מ-11,000 אנשים מוצאים את מותם.
בנג'מין סיסקו ובנו ג'ייק, שנכחו במלחמה על סיפון הספינה USS Saratoga, שורדים ונמלטים מהספינה בתא מילוט שניות לפני שהיא מושמדת.
הבורג ממשיך לכיוון כדור הארץ אך צוות הספינה Enterprise-D מצליחים ליירט את הספינה ולהשמידה.
אירועי הסדרה מסע בין כוכבים: חלל עמוק 9 מתרחשים.
ה"USS Defiant (NX-74205)", ספינת אב־טיפוס שנועדה במקור להילחם בבורג, מגיעה לתחנת החלל חלל עמוק 9 כדי לעזור להגן עליה.
הספינה מוכרזת רשמית כספינת ליווי, אבל לא רשמית - היא ספינת קרב שנועדה להילחם.
אירועי הסרט מסע בין כוכבים: דורות מתרחשים.
ה"USS Enterprise (NCC-1701-D)" נפגעת כתוצאה מפיצוץ ליבת העיוות, נאלצת לנחות נחיתת חירום על כוכב, ומוכרזת כ"טוטאל־לוס".
אירועי הסדרה מסע בין כוכבים: וויאג'ר מתרחשים.
ספינת החלל USS Enterprise (NCC-1701-E) משוגרת תחת פיקודו של ז'אן לוק פיקארד.
אירועי הסרט מסע בין כוכבים: המפגש מתרחשים.
צי הכוכבים מכריז על הספינה וויאג'ר כאבודה, מבלי לדעת שהיא תקועה ברביע דלתא.
המתח בין רביע אלפא לרביע גמא מצית את מלחמת הפדרציה-דומיניון.
ספינת החלל וויאג'ר מצליחה ליצור מחדש קשר עם הפדרציה.
ספינת החלל USS Defiant (NX-74205) מושמדת בקרב ותחנת החלל חלל עמוק 9 מקבלת ספינה מחליפה מאותו סוג בשם USS Sáo Paulo.
קפטן בנג'מין סיסקו מקבל רשות מצי הכוכבים לשנות את שם הספינה לדפאיינט.
הקרב על קרדאסיה חל, עם הפדרציה, הקלינגונים והרומולנים שנלחמים נגד הדומיניון.
הקרב מסתיים בניצחון של הפדרציה ובנות בריתה, והדומיניון נכנע.
אירועי הסרט מסע בין כוכבים: המרד מתרחשים.
דיאלוג מפרק הסיום של מסע בין כוכבים: חלל עמוק 9 מראה שהסרט מתרחש בין אירועי פרק הסיום.
ליבת עיוות המסוגלת להגיע למהירות עיוות 10 נבנת בהצלחה ומושקת על ידי צי הכוכבים.
בעזרת אדמירל קתרין ג'יינוויי, ספינת החלל וויאג'ר חוזרת לרביע אלפא בפרק הסיום של הסדרה.
בתם של טום פאריס ושל ב'לאנה טורס נולדת.
אירועי הסרט מסע בין כוכבים: נמסיס.
אירועי הסדרה מסע בין כוכבים: סיפונים תחתונים.
סן פרנסיסקו נהרסת כליל בפיצוץ אטומי שנובע מתקלה בליבת עיוות.
צי הכוכבים נאלץ להקים את משרדיו במקום אחר.
צי הכוכבים מקים את משרדיו החדשים בעיר שיקגו.
אירועי הסדרה מסע בין כוכבים: פרודיג'י.
דאל ר'אל, רוק-טאהק, זיו, ג'נקום פוג ומארף מוצאים את ספינת החלל USS Protostar ובורחים ממושבת הכלא טארס לאמורה יחד עם גווין כשבויה.
דאל ר'אי נהיה לקפטן של ספינת החלל USS Protostar.
מספנות יוטופיה פלניטיה על מאדים נחבלות ולאחר מכן מושמדות על ידי אנדורואידים משובשים בהתקפת פתע.
האירוע מביא ל-92,143 הרוגים, להשמדה מוחלטת של כוכב הלכת ולהשמדת ארמדת ההצלה שנשלחה לפנות את רומולוס לפני שהשמש שלו תתפוצץ.
לאחר המתקפה, הפדרציה, שאינה מסוגלת לקבוע כיצד ומדוע האנדרואידים השתבשו, אוסרת על יצירת כל סוג של אנדרואידים.
איצ'ב נתפס על ידי בג'ייזל, שמוציאה ממנו את כל הרכיבים האלקטרוניים של הבורג.
לאחר מכן הוא מורדם על ידי שבע מתשע.
כוכב באימפריה הרומולנית הופך לסופרנובה.
השגריר ספוק מנסה להדוף את גל ההלם שנוצר באמצעות חומר אדום, אך אינו מסוגל להציל את כוכב הלכת רומולוס מהרס.
ספוק וספינת הכרייה הרומולנית "נאראדה", בפיקודו של נארו, נגררות לחור שחור שנוצר בעקבות פיצוץ החומר האדום ומגיעות לעבר.
הגעתו של נירו בשנת 2233 וההתקפה העוקבת על ספינת החלל USS Kelvin יוצרת את ציר הזמן של קלווין.
וויאג'ר חוזרת לרביע האלפא בתחילת פרק הסיום של מסע בין כוכבים: וויאג'ר.
קפטן קתרין ג'יינוויי לא מרוצה מכך ומתחילה לתכנן תוכנית שתעזור לוויאג'ר לחזור חזרה מוקדם יותר.
אירועי העתיד בפרק הסיום של מסע בין כוכבים: הדור הבא (All" Good Things...").
אירועי הסדרה מסע בין כוכבים: פיקארד מתרחשים.
ציר הזמן המקורי מתפצל בסיום הסדרה מסע בין כוכבים: וויאג'ר, שבו אדמירל קתרין ג'ינוויי חוזרת 26 שנים אחורה לרביע הדלתא וגורמת לחזרה המוקדמת של ספינת החלל וויאג'ר לרביע האלפא.
ספינת החלל Enterprise-J (ככל הנראה NCC 1701-J) משתתפת בקרב על כוכב הלכת Procyon V נגד בוני־הכדורים.
המלחמה הקרה הזמנית (עם סוכנים מהמאה ה-31) מתרחשת.
מלחמה זו היא קו עלילה מרכזי לאורך הסדרה מסע בין כוכבים: אנטרפרייז.
עם ההתרחקות המתמדת ביניהם לאורך המאות, המעבר האחרון בין היקום הראשי ליקום המראה קורה בשלב מסוים במאה הזאת.
ספינת הזמן מסוג Aeon נמצאת בשירות פעיל במהלך המאה הזו, וכך גם ספינת הזמן Relativity מסוג Wells.
בסביבות שנת 2958, אספקת הדיליתיום בגלקסיית שביל החלב מתחילה להתייבש, אירוע שמסמן את תחילתו של משבר אנרגיה.
הפדרציה מתחילה פיתוח וניסוי של חלופות להנעת עיוות, אם כי אף אחת מהן לא הוכיחה את עצמה כאמינה.
הפדרציה מבלה חלק ניכר מהמאה הנוכחית במלחמה זמנית, כאשר מטרתה היא לשמור על ההסכמים הזמניים כדי להבטיח שציר הזמן יוותר ללא שינוי.
אירוע הרסני מתרחש ברחבי הגלקסיה המכונה "השריפה".
כמעט כל הדיליתיום בגלקסיה נבער לפתע, וגרם לאובדן חיים עצום ולהרס של כל ספינה ומתקן עם ליבת עיוות פעילה.
הדיליתיום שנותר לאחר מכן הפך למשאב נדיר ביותר.
ללא הסבר למה שקרה ועם אי הוודאות אם זה יקרה שוב, הפדרציה וצי הכוכבים קורסים למעשה.
העלילה המרכזית של הפרק "Living Witness" ממסע בין כוכבים: וויאג'ר מתרחשת.
הפדרציה וצי הכוכבים עוזבים את כדור הארץ למיקום מפקדה חדש.
בערך באותו זמן, ממשלת כדור הארץ המאוחדת מסיגה את כדור הארץ מהפדרציה, הופכת לעצמאית לחלוטין ומבודדת כוכבי לכת מרובים משאר חלקי הגלקסיה.
כדור הארץ המאוחד החדש יוצא מהפדרציה החדשה כדי להפוך לאימפריה גלקטית בין־כוכבית עולמית חדשה, במטרה להגיע לגבהים חדשים ולחקור הלאה אל המעמקים האפלים ביותר של היקום הידוע.
במשא ומתן עם הפדרציה החדשה, הפדרציה וכדור הארץ המאוחד החדש מסכימים לשמור על שלום הגלקסיה מפני כל האיומים.
לשנה זו הגיעה גבריאל ברנהאם לאחר שהשתמשה בחליפת המלאך האדום כדי להימלט מהתקפה קלינגונית על ביתה.
אירועי העונה השלישית של מסע בין כוכבים: דיסקברי מתחילים.
ספינת החלל USS Discovery מגיע למאה ה-32 במצב קריטי ומבקרת במטה הפדרציה החדש.
ספינת החלל USS Discovery נוחתת על כוכב לכת לא ידוע המכונה בפשטות "המושבה" על ידי תושביו.
הספינה מתוקנת לאחר מכן ומתאחדת עם מייקל ברנהאם.
בשלב זה, הפדרציה מורכבת מ־38 עולמות חברים, לעומת 350 עולמות בשיא כוחה לפני "השריפה".
צי הכוכבים נמצא בפיקודו של אדמירל הצי צ'ארלס ואנס.
ספינת החלל USS Voyager NCC-74656-J נמצא בשירות פעיל בשלב זה.
ספינת החלל USS Discovery עוברת שיפוץ גדול כדי להביא את הספינה לסטנדרטים של הטכנולוגיה של המאה ה-32. לאחר מכן ניתן לה מספר סידורי חדש: NCC-1031-A.
אירועי העונה הרביעית של מסע בין כוכבים: דיסקברי מתחילים.
סארו חוזר על מנת לעזור ל־USS Discovery לחשוף את המסתורין סביב אירוע "השרפה".
בחיפוש אחר תשובות, ספינת החלל USS Discovery נכנסת אל תוך קרע תת-חללי שנוצר על ידי אנומליית חומר אפל.
מלחמת האזרחים הגלקטית בין כדור הארץ המאוחד לבין פיקוד צי הכוכבים מתחילה.
הפרק "Calypso" ממסע בין כוכבים: מסעות קצרים מתרחש.
לפי הכרונולוגיה של מסע בין כוכבים, זהו הפרק המאוחר ביותר מכל שבע הסדרות.
ב-16 בספטמבר 2022 החלה סדרת הפגנות מחאה והפרות סדר נגד ממשלת איראן, לאחר שבאותו יום מתה מהסא אמיני (בפרסית: مهسا امینی), אישה בת 22 שנעצרה על ידי סיירת ההדרכה, "משטרת המוסר" האסלאמית במדינה, לאחר שהואשמה בכך שלבשה את החג'אב שלה שלא כראוי, ובכך הפרה את החוק המחייב לבישת חג'אב במדינה.
16 בספטמבר – על פי מכון המחקר ממרי, המפגינים קראו "אני אהרוג את מי שהרג את אחותי!".
על פי דיווחי מספר ארגוני זכויות אדם, כוחות הביטחון השתמשו בתרסיס פלפל ועצרו כמה מהמפגינים שהתאספו מחוץ לבית החולים קסרה, שם נקבע מותה של אמיני.
17 בספטמבר – מאז יום שבת, לאחר קבורתה של אמיני, החלו הפגנות המוניות בסאקז, עיר הולדתה, ובסננדג', במהלכן כוחות הממשלה פיזרו את המפגינים באלימות.
באותו יום התפרסמה תמונת קברה של אמיני בסאקז, המציגה את המילים שנחרטו על מצבתה:
18 בספטמבר – בלילה שלמחרת יצאו שוב אנשי העיר סננדג' לרחובות כדי להפגין נגד מותה של מהסא, וקראו "מוות לדיקטטור", "אנחנו צריכים להתבייש, אנחנו צריכים להתבייש / במנהיג המנוול שלנו", ו"מוות לח'אמנאי".
קבוצות נשים הסירו מעליהן את החג'אב כאות מחאה.
כפי שדווח ב-BBC לפי מקורות לא-מאומתים, כוחות הביטחון ירו על המפגינים.
מספר סטודנטים מאוניברסיטת טהראן ערכו עצרת מחאה והניפו שלטים בידיהם.
באותו יום דווח על נוכחות כבדה של כוחות הביטחון בטהראן ובמשהד.
19 בספטמבר – עד ליום זה, שירותי האינטרנט הסלולריים הושבתו בכל מרכז טהראן.
על פי סרטונים שפורסמו ברשתות החברתיות, ההפגנות נמשכו במרכז העיר טהראן, בעיר רשת שבצפון המדינה, בעיר אספהאן שבמרכז, וכן בשטחים הכורדיים שבמערב.
לפי ארגון זכויות האדם הנורדי הנגאו, המפקח על זכויות האדם באיראן, שלושה מפגינים נהרגו על ידי כוחות הביטחון בפרובינציית כורדסתאן.
גבר בן 23 בשם פרג'ד דרווישי נהרג על ידי המשטרה בזמן שהפגין בעיר אורמיה.
על פי החשד, הוא נורה על ידי סוכני ביטחון של המשטרה במהלך ההפגנה ומת מפצעיו בדרכו לבית החולים.
20 בספטמבר – על פי רשת קול אמריקה, סרטונים לא-מאומתים מהרשתות החברתיות הראו כי נכון ליום זה, הפגנות אנטי-ממשלתיות מתקיימות בלפחות 16 מתוך 31 הפרובינציות של איראן, ביניהם "אלבורז, מזרח אזרבייג'ן, פארס, גילאן, גולסתאן, הורמוזגן, אילאם, אספהאן, קרמן, כרמאנשאה, כורדסתאן, מאזנדראן, קזווין, ח'וראסאן רזאווי, טהראן ומערב אזרבייג'ן".
מפגינים בעיר סארי, בירת פרובינציית מאזנדראן, הסירו תמונות של האייתוללה (עלי ח'אמנאי) וקודמו (רוחאללה ח'ומייני) מבניין בעיר.
כלי תקשורת ממלכתיים באיראן דיווחו כי שלושה בני אדם נהרגו בהפגנות בכורדיסטן.
לדברי ארגון הנגאו, שני מפגינים גברים נהרגו על ידי כוחות הביטחון במערב אזרבייג'ן, ומפגינה נהרגה באופן דומה בעיר כרמאנשאה.
הקטגור מטעם התביעה בכרמאנשאה הכחיש את אחריותה של המדינה למעשים, וקבע כי אנשים נהרגים על ידי "גורמים אנטי-מהפכניים".
כלי תקשורת ממלכתיים באיראן דיווחו על מותו של עוזר משטרה כתוצאה מעימות עם מפגינים בעיר שיראז שבדרום המדינה.
בעיר כרמאן, אישה צולמה כשהיא מסירה את החיג'אב שלה וגוזרת את הקוקו שלה כמחאה, במהלך הפגנה.
כמה עדים שהתראיינו לרשת CNN אפיינו את ההפגנות של היום כ"מחאות בזק" ששאפו להיווצר ואז להתפזר במהירות לפני שכוחות הביטחון יוכלו להתערב.
21 בספטמבר – נשים בסארי תועדו שורפות את החיג'אב שלהן כאות מחאה.
על פי ארגון הנגאו, אדם אשר נורה על ידי כוחות הביטחון ב-19 בספטמבר מת באותו יום.
הארגון מסר כי עשרה מפגינים בסך הכול נהרגו עד לאותו יום על ידי כוחות הביטחון; ארגון זכויות האדם אמנסטי אינטרנשיונל הצהיר כי הם אימתו שמונה מתוך מקרי המוות הללו עד כה.
בארגון גינו גם את מה שכונה על ידם "השימוש הבלתי חוקי בקליעי ציפורים ותחמושת אחרת" נגד המפגינים.
הגישה לוואטסאפ ואינסטגרם, הרשתות החברתיות ואפליקציות המסרים הנפוצות היחידות אשר מותרות באיראן, הוגבלה; בנוסף, התבצעה השבתה נרחבת של רשת האינטרנט, ובעיקר רשתות סלולריות.
הבסיג', מיליציה איראנית, ערכה עצרות-נגד פרו-ממשלתיות בטהראן.
במדינות אחרות נערכו הפגנות סולידריות עם המפגינים, בין היתר בקנדה, איטליה, שוודיה, טורקיה וארצות הברית.
על פי שתי סוכנויות ידיעות איראניות רשמיות-למחצה, חבר בבסיג' נדקר למוות במשהד.
22 בספטמבר – מפגינים בטהראן ובערים אחרות שרפו תחנות משטרה והבעירו מכוניות.
ההפגנות נמשכו על אף השבתות נרחבות של רשת האינטרנט ברחבי המדינה.
אנשים באזורים שונים בצפון ובדרום טהראן המשיכו במחאותיהם, תוך שהם קוראים סיסמאות שונות.
כמו כן, אנשים הפגינו בפרובינציות שונות במדינה, הן בערים קטנות והן בגדולות, ואף באזורים שלא השתתפו במחאות השנים הקודמות.
הפגנות אלה נתקלו בדיכוי כבד מצד משמרות המהפכה ומשטרת פיזור ההפגנות של הממשל האסלאמי של איראן.
כוחות אלה התעמתו עם המפגינים תוך שימוש בגז מדמיע וירי ישיר.
23 בספטמבר – המחאות נמשכו בטהראן, וכן בערים כדוגמת משהד, אושנבייה ובאבול.
עימותים קשים התרחשו בעיר אספהאן.
ידוענים בולטים רבים יצאו בדרישה שהמדינה תפסיק את הדיכוי.
אוניברסיטאות במדינה נסגרו ועברו למתכונת וירטואלית (למידה מרחוק).
באותו היום, אלפי אנשים מערים שונות ברחבי איראן השתתפו בהפגנות תמיכה בממשלה כגינוי למהומות וכהבעת תמיכה בחג'אב.
מחלקת המדינה של ארצות הברית הנפיקה רישיון כולל המאפשר לתאגידים גישה לשוק האינטרנט האיראני.